96-jarige vrou en haar tuinier vermoorElizabeth Louw (96) en haar tuinier is glo by haar huis in Klerksdorp, Noordwes, vermoor. Amanda Funani, woordvoerder van die polisie, het gesê Louw en haar tuinier, Gert Marks, se liggame is Saterdag omstreeks 12:20 by haar huis aangetref, berig OFM. Louw se suster was glo bekommerd toe Louw nie haar telefoon geantwoord het nie. Sy het ‘n vriend gevra om na Louw se huis te gaan om ondersoek in te stel. Die verdagtes het juwele en ‘n onbekende bedrag geld gesteel. Niemand is nog in hegtenis geneem nie. Thandi Modise, premier van Noordwes, het die moorde sterk veroordeel.